wickkiey/tamil-wikipedia-chunked huggingface dataset:
# ஜான் லாரன்ஸ் தீவு

## போக்குவரத்து

ஜான் லாரன்ஸ் தீவை அடைய ஒரே வழியாக உள்ளூர் படகு சேவைகளே உள்ளன. இங்கு செல்ல போர்ட் பிளேர் மற்றும் ஹேவ்லாக் தீவிலிருந்து படகு சேவை உள்ளது. இதன் மூலம் இந்த தீவை அடையலாம். இருப்பினும், படகு பயணமானது வானிலை மற்றும் கடலின் சூழல் ஆகியவற்றுக்கு உட்பட்டவை. அடர்த்தியான சதுப்புநில காடுகளால் தொடர்ச்சியாக அமைந்துள்ள ஜான் லாரன்ஸ் தீவுக்கும் ஹென்றி லாரன்ஸ் தீவுக்கும் இடையில் ஒரு சிறிய நீர்சந்தி உள்ளது. ஜான் லாரன்ஸ் தீவின் நிலப்பரப்பில் முக்கிய தாவரங்களாக ஈர நிலக் காடுகள் மற்றும் சதுப்புநிலக் காடுகளைக் கொண்டுள்ளது.
# டாண்டியா ராஸ்

**ராஸ்** (*Raas*) அல்லது **டாண்டியா ராஸ்** (*Dandiya Raas*) என்பது சமூக–மத உறவு கொண்ட நாட்டுப்புற நடனம் ஆகும். இது இந்தியாவில் உள்ள குசராத்து மாநிலத்தில் தோன்றியதாகும். முக்கியமாக நவராத்திரி நாட்களில் ஆடப்படும்.
# டாண்டியா ராஸ்

## சொற்பிறப்பியல்

*ராஸ்* என்ற சொல் சமற்கிருதத்தில் உள்ள “ரசா” என்ற சொல்லில் இருந்து உருவானது. இது உணர்வுகள் மற்றும் உணர்ச்சிகளோடு தொடர்புடைய ஒரு சொல். கபிலா வாத்ஸ்யாயன் தெய்வீக வார்த்தை என்பது இந்திய கலைகளின் ஒற்றுமைக்கு ஒரு அடிப்படை என்று வாதாடுகிறார்.
# டாண்டியா ராஸ்

## ராசின் கலை வடிவங்கள்

டாண்டியா ராஸ், கோப்குந்தன் சொலாங்க ராஸ் மற்றும் மேர் டாண்டியா ராஸ் போன்றவைகள் ராஸ் நடனத்தின் பொதுவான கலை வடிவங்கள் ஆகும். சௌராட்டிராவில் ராஸ் என்பது ஆடவர்களால் ஆடப்படுவது, பெண்கள் ஆடுவது ராஸ்டா என்று அழைக்கப்படுகிறது. ராஸ் வடிவத்தில் நடனக் கூறுநிலை முக்கியப் பங்கு வகிக்கும், ஆனால் ராஸ்டா வடிவத்தில் இசை முக்கியப் பங்கு வகிக்கும்.
# டாண்டியா ராஸ்

## வடிவமைப்பு

ஆண்களும் பெண்களும் டாண்டியா ராஸ் நடனத்தை பாரம்பரிய முறையில் ஆணும் பெண்ணுமாக இணைந்து ஆடுவார்கள், எனவே இந்த நடனக் குழுவில் இரட்டைப்படையில்தான் குழுவினரின் எண்ணிக்கை இருக்க வேண்டும். பொதுவாக இரண்டு வரிசையில் கலைஞர்கள் ஒருவரை ஒருவரின் முகம் பார்த்து நின்று ஆடுவார்கள்.  
<blockquote>பொதுவாக இந்த வரிசையானது கடிகாரமுள் திசையில் இயங்கும் ஒவ்வொருவரும் தன் இணையாயிருப்பவரின் கையில் உள்ள கோலை அடிப்பதற்காக ஒரு அடி முன் வைப்பார் பிறகு இரண்டாம் நபரை நோக்கி செல்வார். வரிசையின் கடைசியில் ஒவ்வொருவரும் திரும்பி தங்களுக்கு எதிராக உள்ள வரிசையில் இணைந்து கொள்வார் எனவே இந்த நடன இயக்கம் தொடர்ந்து கொண்டே இருக்கும். இங்கு இசை மிக மெதுவாக தொடங்கும். இந்த இசையானது எட்டு முறை அடிக்கும் இசை சுழற்சி கஹெர்வா என்று அழைக்கப் படுகிறது இது கீழ் கண்ட முறையில் இசைக்கப் பட்டு நடனம் ஆடப் படுகிறது. முதல் அடியில் கலைஞர்கள் தங்கள் வலப்பக்கம் திரும்பி தங்கள் கோல்களை அடித்து பின்னர் வலப்பக்கம் திரும்பி தங்கள் இணையின் கோலை அடிப்பார்கள் பின்னர் தங்களின் இடப்பக்கம் கோலில் மறுபடியும் அடிப்பார்கள். மறுபடியும் அனைவரும் இடப்பக்கம் திரும்பி தங்கள் கோல்களை தாங்களே அடித்து பின் திரும்பி தங்கள் இணையின் வலப்பக்க கோலை மறுபடியும் அடிப்பார்கள் பின்னர் புதிய இணையுடன் சேருவதற்கு முன்பாக இரண்டு முறை இடம் மாறுவார்கள்.</blockquote>
# 1990 பேங்காக் வாயு வெடிப்பு

**1990 பேங்காக் வாயு வெடிப்பு** *(1990 Bangkok gas explosion)* என்பது தாய்லாந்து நாட்டிலுள்ள பேங்காக் நகரின் புது பெட்சாபுரி சாலையில் ஏற்பட்ட வாயு வெடிப்பு பேரழிவைக் குறிக்கிறது. 1990 ஆம் ஆண்டு செப்தெம்பர் மாதம் 24 அன்று புதிய பெட்சாபுரி சாலையில் ஒரு திரவ பெட்ரோலிய எரிவாயு வாகனக் கொள்கலன் எக்சுபிரசுவே வாயிலில் வெளியேறும்போது விபத்துக்குள்ளானது, இதனால் பெரிய வெடிப்பும் தீ விபத்தும் ஏற்பட்டு 38 கடைகள் 24 மணி நேரத்திற்கும் மேலாக எரிந்தன. 90 நபர்கள் இறந்தனர். 121 நபர்கள் காயமடைந்தனர். 43 கார்கள் அழிக்கப்பட்டன, இவ்விபத்து தாய்லாந்து நாட்டில் மனிதனால் உருவாக்கப்பட்ட மிக மோசமான பேரழிவுகளில் ஒன்றாகும்.
# சாமுவேல் சுமித்

**சாமுவேல் சுமித்** *(Samuel Smith)* ஓர் அமெரிக்க வேதியியலாளர் ஆவார். 1927 ஆம் ஆண்டு செப்டம்பர் மாதம் 13 ஆம் நாள் இவர் பிறந்தார். 1952 ஆம் ஆண்டு இவர் 3எம் என்ற அமெரிக்க நிறுவனத்தில் பணிபுரிந்து கொண்டிருந்தபோது பாட்சி சேர்னேன் என்பவருடன் இணைந்து கூட்டாக சிகாட்சுகார்டு என்ற நிலையான நீர் விலக்கியைக் கண்டுபிடித்தார்.
# சாமுவேல் சுமித்

## வாழ்க்கை

நியூயார்க் நகரில் சாமுவேல் சுமித் பிறந்தார். நியூயார்க் நகரக் கல்லூரியில் தனது இளம் அறிவியல் பட்ட்த்தையும் மிச்சிகன் பல்கலைக்கழகத்திலிருந்து அவரது பட்டமேற்படிப்பு பட்டத்தையும் பெற்றார். 1949 ஆம் ஆண்டில் இவர் 30 பொருள்களுக்கான அமெரிக்க காப்புரிமையை வைத்திருந்தார். 1998 ஆம் ஆண்டு 3எம் நிறுவனத்திலிருந்து பணி ஓய்வு பெற்றார். 2005 ஆம் ஆண்டு சனவரி மாதம் முதல் தேதியன்று இறந்தார்.
# சாமுவேல் சுமித்

## புகழ்

சுமித் புகழ்பெற்ற தேசிய கண்டுபிடிப்பாளர்கள் மன்றத்தில் ஓர் உறுப்பினராக இருந்தார்.
# திலக் நகர் (மும்பை)

திலக் நகர் (மராத்தி: टिळक नगर) என்பது மும்பையின் புறநகர் பகுதியில் உள்ள ஒரு குடியிருப்பு ஆகும். இதனருகில் ஒரு ரயில் நிலையமும் உள்ளது. இந்த நகர் சுதந்திர போராட்ட வீரர் பாலகங்காதர திலகருக்கு மரியாதை செய்யும் விதமாக பெயரிடப்பட்டுள்ளது.  
திலக் நகரின் பெரும்பாலான மக்கள் தொகை மராத்தியர்கள் மற்றும் தென்னிந்தியர்களை உள்ளடக்கியுள்ளது.
# திலக் நகர் ரயில் நிலையம்

திலக் நகர் என்பது மும்பை புறநகர் ரயில்வே அமைப்பின் துறைமுக வழித்தடத்தில் உள்ள ஒரு ரயில் நிலையம் ஆகும். இந்த ரயில் நிலையத்தில் 2 பிளாட்பாரங்கள் உள்ளன. அவை திலக் நகரில் இருந்து வடக்கேயும் தெற்கேயும் செல்லும் ரயில் வழித்தடங்களுக்கு பயன்படுகின்றன. வடக்கு வழித்தடம் செம்பூர் ரயில் நிலையத்திற்கும் தெற்கு வழித்தடம் குர்லா ரயில் நிலையத்திற்கும் செல்கின்றன.
# கோகுல்தாம்

**கோகுல்தாம்** (*Gokuldham*) என்பது மும்பையில் உள்ள ஒரு மக்களடர்த்தி நிறைந்த இடமாகும். இது கோரேகோன் ரயில் நிலையத்திற்கு அருகில் உள்ளது. இங்கு ஐந்து முதல் நாற்பத்தி ஐந்து அடுக்குகளைக் கொண்ட நூற்றுக்கும் மேற்பட்ட குடியிருப்பு கட்டடங்கள் உள்ளன. தற்போது கட்டப்படும் கட்டடங்களும் இதை விட உயரமாக கட்டப்படும் என எதிர்பார்க்கப்படுகிறது.
# சௌகாய்ஜம் தனில் சிங்

**சௌகாய்ஜம் தனில் சிங்** (பிறப்பு:1 பிப்ரவாி 1946) இந்தியாவைச் சேர்ந்த பாரம்பரிய நடனக்கலைஞர் ஆவார். இவர் பாரம்பரிய நடின வடிவங்களான மணிப்புாி மற்றும் நாட்டா சங்கீா்த்தனா நடனத்தில் புகழ் பெற்று விளங்குகிறார்.
# சௌகாய்ஜம் தனில் சிங்

## ஆரம்பகால வாழ்க்கை மற்றும் நடனப்பயிற்சி

வட கிழக்கு இந்திய மாநிலமான மணிப்பூரில் பிறந்த சௌகாய்ஜம் தனில் சிங்கின் தந்தை சௌகாய்ஜம் சோ் சிங் ஒரு மணிப்பூரி நடனக் கலைஞர் ஆவார். தாயார் *சௌகாய்ஜம் ஓங்பி இபெமல் தேவி*. தனது தந்தையிடமிருந்தும், *குரு டோம்பி சர்மா*, *குரு பைக்சந்திர சிங்* மற்றும் *குரு கொயெரெங் சிங்* ஆகியோரிடமிருந்தும் தனது ஆரம்ப பயிற்சியைப் பெற்றார். பின்னர், மணிப்பூா் மாநிலத் தலைநகர் இம்பாலின் ஜவகர்லால் நேரு மணிப்பூர் நடனக் கலை மன்றத்தில் புகழ்பெற்ற நடனக் கலைஞரும், பத்மசிறீ விருது பெற்றவருமான *மைஸ்னம் அமுபி சிங்* என்பவாிடம் மணிப்புரி நடனம் மற்றும் *நாட்ட சங்கீர்த்தனா* ஆகியவற்றில் பட்டயப் படிப்பு மற்றும் முதுகலைப் பட்டயப் படிப்பும பயின்றுள்ளார்.
- 1997 ஆம் ஆண்டு *பைடா பூசண், மணிபுரி சாகித்ய பார்சிஹாத்*, இம்பால்
- 2004 ஆம் ஆண்டு இந்திய அரசின் நான்காவது உயரிய விருதான பத்மஸ்ரீ
- 2011 ஆம் ஆண்டு இம்பால் நகரத்தில் *வைத்ய ரத்னா, மணிபுரி சாகித்ய பரிசத்* விருது  
போன்ற பல விருதுகளை இவர் பெற்றுள்ள இவர் இந்தியாவிலும் வெளிநாட்டிலும் பல மேடைகளில் மணிப்புரி நடனம் மற்றும் நாட்டா சங்கீர்தனா நடனங்களை ஆடியுள்ளார். மேலும் இந்திய அரசின் கலாச்சார அமைச்சின் சக உறுப்பினராக உள்ளார்
# மலாடு

**மலாடு** என்பது வடக்கு மும்பையின் மும்பை புறநகர் மாவட்டத்தில் உள்ள புறநகர் பகுதி ஆகும். இங்கு மலாடு கடற்கழி அமைந்துள்ளது. மும்பை புறநகர் ரயில் அமைப்பின் மேற்கு வழித்தடத்தில் மலாடு ஒரு ரயில் நிலையத்தை கொண்டுள்ளது. இந்த ரயில் நிலையம் வடக்கிலுள்ள கான்டிவலி ரயில் நிலையம் மற்றும் தெற்கிலுள்ள கோரேகோன் ரயில் நிலையங்களுக்கு இடையில் அமைந்துள்ளது. இந்த ரயில் பாதை மலாடு பகுதியை மேற்கு மற்றும் கிழக்கு என இரண்டாக பிரிக்கிறது.
# மலாடு

## மக்கள் தொகை

மலாடு பகுதி சுமார் 15,61,938 பேரை மக்கள் தொகையாக கொண்டுள்ளது. மேலும் பகல் நேரத்தில் சுமார் ஒரு லட்சம் பேர் அதிகப்படியாக மலாடு பகுதிக்கு வருகின்றனர்.
# பாலின மெய்ப்பாடு

**பாலின மெய்ப்பாடு** *(Gender expression)* அல்லது **பாலின வெளிப்பாடு** என்பது குறிப்பிட்ட பாலினப் பண்பாட்டுச் சூழலில் ஒருவரின் பெண்மை அல்லது ஆண்மை சார்ந்த நடத்தை, நடத்தைப்பாங்கு, ஆர்வங்கள், உருத்தோற்றம் ஆகிய மெய்ய்ப்பாடுகளை அல்லது வெளிப்பாடுகளைக் குறிக்கும். இது பாலினப் பாத்திரத்தையும் உள்ளடக்கும். இந்தக் கருத்தினங்கள் பாலினம் சார்ந்த மரபுவக்கைகளைச் சார்ந்தனவாகும்.
# பீகார் கால்பந்து அணி

**பீகார் கால்பந்து அணி** *( Bihar football team)* ஓர் இந்திய கால்பந்து அணியாகும். பீகார் மாநிலத்தின் சார்பாக இந்த அணி சந்தோசு கோப்பை போட்டியில் பீகார் மாநிலத்தின் சார்பாக விளையாடி வருகிறது. சந்தோசு கோப்பையை இதுவரை இவ்வணி வென்றதில்லை. 2015 ஆம் ஆண்டில் நடந்த 69 ஆவது சந்தோசு கோப்பை போட்டியில் விளையாடி இறுதி சுற்றுக்கு பீகார் அணி தகுதி பெறத் தவறிவிட்டனர்.. தொழில்முறை கால்பந்து வீர்ர்கள் சங்க கோப்பைக்காக நடைபெறும் கால்பந்து போட்டியே பீகாரின் சிறந்த கால்பந்து போட்டித் தொடராகும்.
# கிருட்டிண குமார் மிசுரா

**கிருட்டிண குமார் மிசுரா** *(Krishna Kumar Mishra)* என்பவர் இந்தியாவின் பீகார் மாநிலத்தின் சட்டமன்ற உறுப்பினராக இருந்தார். சன்பாட்டியா சட்டப் பேரவை தொகுதியில் போட்டியிட்டு 1991 ஆம் ஆண்டு முதல் 2000 ஆம் ஆண்டு வரை இரண்டு முறை தேர்ந்தெடுக்கப்பட்டார். பீகார் அரசாங்கத்தில் வருவாய் மற்றும் நில சீர்திருத்த துறை அமைச்சராக 1991 ஆம் ஆண்டு முதல் 1995 ஆம் ஆண்டு வரை பணியாற்றினார்.. கிருட்டிண குமார் லாலு மிசுரா என்ற பெயராலும் அனைவராலும் அழைக்கப்படுகிறார்,
# மம்மியூர் கிருஷ்ணன் குட்டி நாயர்

**மம்மியூர் கிருஷ்ணன் குட்டி நாயர்** இந்தியாவின் கேரளாவைச் சேர்ந்த ஒரு நவீன சுவர் ஓவியக் கலைஞர் ஆவார். இவர் கோயில்களுக்கு வெளியே சுவரோவிய கலைக்கான வாய்ப்புள்ள இடங்களை கண்டறியவும் பயிற்சிக்காகவும் *குருவாயூர் தேவசம் சுவரோவிய நிறுவனத்தை* நிறுவியுள்ளார். சுவா் ஓவியக்கலை வடிவத்தை மரபுசார் கலையாக அங்கீகரிக்க வேண்டும் என்று வாதிட்டு வர்ம் கிருஷணன் குட்டி. 1970 களின் முற்பகுதியில் ஏற்பட்ட தீ விபத்துக்குப் பின்னர் குருவாயூர் தேவஸ்வம் அதன் சுவரோவியங்களை புதுப்பிக்க விரும்பியபோது, மம்மியூர் கிருஷ்ணன் குட்டி நாயரின் வழிகாட்டுதலின் கீழ் கோயில் சுவரோவியங்கள் புதுப்பிக்கப்பட்டன.
# கலாமண்டலம் பிந்துலேகா

**கலாமண்டலம் பிந்துலேகா இந்தியாவின் கேரள மாநிலத்தைச் சேர்ந்த** சுவர் சித்திர ஓவியர், மோகினியாட்டம், பரதநாட்டிய நடனக்கலைஞர் ஆவார். இவர் கேரள மாநிலத்தின் முதல் பெண் கோயில் சுவரோவியக் கலைஞர் ஆவார்.
# கலாமண்டலம் பிந்துலேகா

## ஆரம்பகால வாழ்க்கையும், பின்னணியும்

1878 ஆம் ஆண்டு அக்டோபர் 18 ஆம் தேதி கேரளாவில் பிறந்த கலாமண்டலம் பிந்துலேகா மோகினியாட்டம், மற்றும் பரதநாட்டியத்தில் பட்டயச் சான்றிதழ் படிப்பையும் கேரளக் கலாமண்டலத்தில் பட்டப்படிப்பையும் பயின்றுள்ளார மம்மியூர் கிருஷ்ணன் குட்டி நாயரின் சீடரும் அவரது மைத்துனருமான சதானந்தனின் சுவரோவியப் பணியால் ஈர்க்கப்பட்ட பிந்துலேகா சுவரோவியக் கலையை கற்றுக்கொள்ளத் தொடங்கினார். மேலும் ஆறு ஆண்டுகளாக இந்த வகையிலான பயிற்சியைப் பெற்றார்.
# கலாமண்டலம் பிந்துலேகா

## கலை பாணி

பிந்துலேகாவின் ஓவியங்கள் முக்கியமாக பாரம்பரிய சுவரோவிய ஓவியத்தையும் சமகால கலையையும் ஒன்றிணைத்து நவீன உணர்வைத் தருகின்றன. தான் ஒரு நடனக்கலையராக இருப்பதால் ஓவியங்களில் கை விரல் முத்திரைகைள், கலைநயமிக்க நுட்ப வேலைப்பாடுகள் எளிதாக இருத்ததாகவும் தொடங்கத்தில் தனது கை வலிக்கும் அளவிற்கு ஓவியங்களை வரைந்திருப்பதாக பேட்டி ஒன்றில் கூறியுள்ளார். வழக்கமாக வெளிர் சிவப்பு , செம்மஞ்சள் , மஞ்கள் போன்ற வண்ணங்களே பயன்படுத்தப்பட்டு வந்த வேளையில் அவரது சில சுவரோவிய படைப்புகள் புதுமையான பாணிகளையும், நீல நிறம் போன்ற சில அசாதாரண வண்ணங்களையும் கொண்டு அவரால் உருவாக்கப்பட்டது. இது பார்வையாளா்களுக்கு புலன் கடந்த ரசனையை தருவதாக அமைந்திருந்தது.  
பிந்துலேகா தனது ஓவியங்களில் கருப்பொருளையும், அதில் நவீனபாணியை புகுத்தியதன் மூலம் ஒரு புதிய அணுகுமுறையைக் கொண்டிருக்கிறார். வானத்தில் நடனமாடும் தும்பி ஓவியங்கள், ஆழ்கடலின் கடற்கன்னிகள், நடனத்தில் இருப்பதைப் போன்ற அன்னங்கள், ஒரு வகை உணர்வைத் தூண்டும் ஆடல் மங்கைகள் போன்ற கூறுகள் அன்றாட வாழ்க்கையிலிருந்து கற்பனைக்கு எட்டாத வெகு தொலைவில் உள்ளன. அவை இயற்கையின் ஆளுமை அல்லது தெய்வீகம் என்று ஆச்சரியப்படும் அளவிற்கு அமைதியான வண்ணங்களில் பாரம்பரிய சுவரோவியங்களை மீறி விழுமியத்தை வெளிப்படுத்துகிறார் பிந்துலேகா. அஜந்தா ஓவியங்களை நினைவூட்டும் அவரது கற்பனைச் சிலைகள் இந்தியப் பாரம்பரியக் கலையின் தொடர்ச்சியைக் கொண்டுள்ளன. இயற்கையில் உள்ள மனிதர்களுக்கிடையேயான உறவுகளில் பூச்சிகள், பறவைகள் மற்றும் தாவரங்கள் போன்றவற்றையும் தனது ஓவியத்தில் கொண்டு வந்து வியக்க வைக்கிறார்.
# கலாமண்டலம் பிந்துலேகா

## கலை வாழ்க்கை

திருச்சூரில் உள்ள திரூர் வடகுறும்பக்காவு கோவிலில் அவரது முதல் படைப்பு கேரள கோவில்களில் ஒரு பெண் கலைஞரால் வரையப்பட்ட முதல் சுவரோவிய ஓவியமாக கருதப்படுகிறது. தேவியின் மூன்று வடிவங்களைக் கொண்ட சுவரோவிய ஓவியத்தை முடிக்க இரண்டு ஆண்டுகள் ஆனது . சரஸ்வதி (வெள்ளை நிற நிழல்களில்), பத்திரகாளி (அடர் நீல நிற நிழல்களில்) மற்றும் மகாலட்சுமி (சிவப்பு நிற நிழல்களில்). ஓவியங்களைக் கொண்ட இந்தக் கலைப்படைப்பு "*ரஜஸ் தமஸ் சத்வா*" என்ற கருப்பொருளை அடிப்படையாகக் கொண்டது. அவரது முதல் தனி நிகழ்ச்சியான சுவரோவிய ஓவிய கண்காட்சி 2004 இல் திருச்சூரில் உள்ள கேரள லலித்கலா அகாடமியின் கலைக்கூடத்தில் நடத்தப்பட்டது. பெங்களூரிலும், மும்பையிலும் நடத்தப்பட்ட குழு கண்காட்சிகளிலும் அவரது ஓவியங்கள் ஒரு பகுதியாக இடம்பெற்று இருந்தன. 2014 ஆம் ஆண்டு செப்டம்பர் மாதம் ஒன்று முதல் 24 ஆம் தேதி வரை கேரள மாநிலம் கொச்சியில் உள்ள தா்பார் மண்டபத்தில் அவரது ஓவியங்கள் பொதுமக்கள் பார்வைக்கு வைக்கப்பட்டது.
# கலாமண்டலம் பிந்துலேகா

## தனிப்பட்ட வாழ்க்கை

களமண்டலம் பிந்துலேகா மலையாளத் திரைப்பட இயக்குநர் மாதவ் ராமதாசன் என்பவரைத் திருமணம் செய்துள்ளார்.
# கலாமண்டலம் பிந்துலேகா

## முக்கிய படைப்புகளின் பட்டியல்

- **மனோயானம்** - *கனவின் பயணம்*
- *பாரம்பரியமும் அதற்கு அப்பாலும்*
# கன்டிவலி

**கன்டிவலி** என்பது வடக்கு மும்பையில் உள்ள ஒரு பகுதியாகும். மேற்கு வழித்தடத்தில் உள்ள கன்டிவலி ரயில் நிலையம் சர்ச்கேட் ரயில் நிலையத்திலிருந்து 20 வது ரயில் நிலையமாக அமைந்துள்ளது. கன்டிவலிக்கு அருகில் இருந்து எடுக்கப்பட்ட பொருட்கள் மூலம் இப்பகுதி கற்காலத்திலிருந்தே மனிதர்கள் வாழ்ந்த பகுதியாக இருந்துள்ளது என்பது நமக்குத் தெரிகிறது.
# த வால்ட் டிஸ்னி ஸ்டுடியோஸ்

**த வால்ட் டிஸ்னி இசுடியோசு** என்பது அமெரிக்க நாட்டுத் திரைப்பட உருவாக்க ஒளிப்பட நிலையம் ஆகும். வால்ட் டிஸ்னி நிறுவனத்தின் நான்கு வணிக பிரிவுகளில் இதுவும் ஒன்றாகும்.  
இது ஐந்து பெரிய திரைப்பட உருவாக்க ஒளிப்பட நிலையங்களின் ஒன்றான நிலையம். இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் அமைந்துள்ளது. 1923 ஆம் ஆண்டில் நிறுவப்பட்ட நிலையங்களில் இது முக்கிய நான்காவது பழமையான நிலையம் ஆகும்.  
வால்ட் டிஸ்னி ஸ்டுடியோஸ் பிரிவுக்குள் முக்கிய திரைப்பட தயாரிப்பு நிறுவனங்கள் உள்ளன. அவற்றில் வால்ட் டிஸ்னி பிக்சர்ஸ், வால்ட் டிஸ்னி அனிமேஷன் ஸ்டுடியோஸ், பிக்ஸர், மார்வெல் ஸ்டுடியோ, லூகாஸ்பிலிம், 20ஆம் சென்சுரி பாக்ஸ் மற்றும் சர்ச்லைட் பிக்சர்ஸ் ஆகியவை அடங்கும். இந்த ஸ்டுடியோக்களால் தயாரிக்கப்பட்ட படங்கள் வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் வெளியிட்டு விநியோகிக்கின்றன. 2019 ஆம் ஆண்டில் தி வால்ட் டிஸ்னி ஸ்டுடியோஸ் உலகளாவிய மொத்த வருவாய் 13.2 பில்லியன் டாலர் தொழில் வசூல் சாதனையை பதிவு செய்தது.  
இந்த ஸ்டுடியோ உலகளாவிய உலகளாவிய மொத்த வருவா யில் எல்லா காலத்திலும் அதிக வசூல் செய்த முதல் பத்து படங்களில் ஆறு திரைப்படங்கள் இந்த திரைப்படத்தின் படங்கள் ஆகும். மற்றும் எல்லா காலத்திலும் அதிக வசூல் செய்த இரண்டு திரைப்பட உரிமைகளை இவ் நிறுவனம் கொண்டுள்ளது.
# ஆர். இளங்கோ

**ஆர். இளங்கோ** என்பவர் தமிழக ஓவியர்களுள் ஒருவர். இவர் தத்ரூப கலைபாணி ஓவியங்களை வரைவதில் வல்லுநர். இவர் இந்து சமய கோயில்களின் மூலவர்களையும், திருவண்ணாமலை ரமண மகரிஷி, சேசாத்திரி சுவாமிகள், பாண்டிச்சேரி அரவிந்தர் போன்ற ஆன்மீகவாதிகளையும் ஓவியங்களாக வரைந்துள்ளார். தமிழக கோயில் நிர்வாகத்தினர் இவர் வரைந்த மூலவர் ஓவியங்களை அங்கிகரித்து கோயிலில் வைத்துள்ளனர். கோயில் நிர்வாகம் சார்பில் பக்தர்களுக்கு படமாக வழங்கவும், திருநீறு பைகள் மேற் படமாகவும் பயன்படுத்தி வருகின்றனர்.
# ஆர். இளங்கோ

## வாழ்க்கை வரலாறு

இளங்கோ சென்னை, ராதாகிருஷ்ணன் நகரில் ஓவியர் இராமன், கற்பகம் தம்பதிக்கு மகனாகப் பிறந்தவர். இவருடைய தந்தை இராமன் *ராமன் ஆர்ட்ஸ்* என்ற பெயரில் ஓவியங்களை வரைந்து தருபவராக இருந்துள்ளார். சிதைந்த ஒளிப்படங்களிலிருந்து முகங்களை அறிந்து ஓவியமாக வரையும் திறன் கொண்டவராக விளங்கினார்.  
எட்டாம் வகுப்புவரை பயின்ற இளங்கோ ஓவியங்களின் மீதான ஆர்வம் காரணமாக பள்ளிப்படிப்பை தொடரவில்லை. அவர் தன் தந்தையான இராமனிடமிருந்து ஓவியக் கலையைக் கற்றுக்கொண்டார். தந்தையுடன் இணைந்து ஓவியங்களை வரைந்து தரும் பணியை செய்துள்ளார். மகரிஷி மலையரசனிடம் இறை ஓவியங்கள் வரையும் முறையைக் கற்றுக்கொண்டார். மலையரசன் ஓவியரல்ல எனும் போதும் இந்து சமய கடவுள்களின் அடிப்படை அமைப்புகள், அளவீடுகள், இறையுருவங்களின் இயல்புகள் போன்றவற்றை கற்றுதந்துள்ளார்.  
இளங்கோ, நிர்மலா என்பவரை திருமணம் செய்து கொண்டார். நிர்மலா `ஆப்டோமெட்ரிஸ்ட்’ எனப்படும் பார்வைத் தேர்வாய்வாளராக பணியில் உள்ளார். இத்தம்பதிகளுக்கு பராந்தக சோழன், தனசேகரன் என்ற இரு மகன்கள் உள்ளனர். பராந்தக சோழன், இயக்குநர் செழியனிடம் உதவியாராக பணி செய்தார். தற்போது ஒளிப்பதிவாளராக உள்ளார். தனசேகரன் நுண்கலை படித்துவிட்டு தந்தையிடமே ஓவியம் பயின்று வருகிறார்.
# ஆர். இளங்கோ

## இறை ஓவியங்கள்

ஆனந்த விகடனின் *முத்திரை ஓவியம்* என்ற போட்டியில் இளங்கோவின் ரமன மகரிஷி ஓவியம் பரிசு வென்றது. அதனைப் பார்த்து திருவண்ணாமலை கோயிலின் மூலவரை வரைய நிர்வாகம் இளங்கோவை அனுகியது.  
திருவண்ணாமலைக் கோயிலில் கருவறையருகே சுமார் இரண்டரை மாதங்களுக்குமேல் அமர்ந்து மூலவர்களை கவனித்து மாதிரி வரைபடத்தை உருவாக்கிக் குறிப்பெடுத்து அருணாச்சலேசுவரர், உண்ணாமுலையம்மன் ஆகியோரை நான்கு மாத காலத்தில் நுணுக்கமாக வரைந்தார். இவர் வரைந்த இந்த ஓவியமே தற்போது பயன்பாட்டில் உள்ள ஓவியமாகும்.  
அதன் பிறகு திருப்பரங்குன்றம், திருச்செந்தூர், பழனி, சுவாமிமலை திருத்தணி, பழமுதிற்சோலை ஆகிய அறுபடைவீடுகளில் உள்ள மூலவரை வரைந்துள்ளார். மேலும் திருச்சி உச்சிப்பிள்ளையார், வடபழனி முருகன், திருப்போரூர் முருகன் போன்ற தெய்வங்களின் உருவங்களையும் வரைந்துள்ளார்.
# ஆர். இளங்கோ

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# வால்ட் டிஸ்னி ஸ்டுடியோஸ்

**வால்ட் டிஸ்னி ஸ்டுடியோஸ்** என்பது 1940ஆம் ஆண்டு முதல் அமெரிக்காவின் கலிபோர்னியாவில் உள்ள பூங்கா ஆகும். இது வால்ட் டிஸ்னி நிறுவனத்தின் கூட்டு நிறுவனத்தின் நிறுவன தலைமையகமாக செயல்படுகிறது.  
டிஸ்னி உலகின் பெரிய சிறந்த 5 திரைப்பட படப்பிடிப்பு வளாகங்களில் இதுவும் ஒன்று. இது தற்பொழுது படப்பிடிப்பு வளாகத்தை வழக்கமான சுற்றுலா பூங்காவாக பொது மக்களுக்கு வழங்கவில்லை என்பது குறிப்பிடத்தக்கது.
# சரசுவதி வித்யார்த்தி

**சரசுவதி வித்யார்த்தி (Saraswati Vidyardhi)** (பிறப்பு:1963 மே 1) இவர் இந்தியாவின் ஆந்திராவைச் சேர்ந்த கருநாடக பாடகரும் மற்றும் இசையமைப்பாளரும் ஆவார். கருநாடக இசையில் எண்களைக் குறிக்கும் அனுமந்திர ஸ்தாயி ( ஆக்டேவ் ) என்பதில் இவர் மேற்கொண்ட தீவிர ஆராய்ச்சிக்காக விமர்சன ரீதியான பாராட்டுகளைப் பெற்றுள்ளார். அனுமந்ரா சட்ஜம் வரை மந்த்ர சட்ஜத்திக்குக் கீழே குறிப்புகளைப் பாடும் திறன் கொண்ட இவர், அரிய பஞ்சமந்திய ராகங்களையும் கண்டுபிடித்துள்ளார்.
# சரசுவதி வித்யார்த்தி

## ஆரம்பகால வாழ்க்கை மற்றும் பயிற்சி

சரசுவதி கொல்கத்தாவில் இசைக்கலைஞர்களின் குடும்பத்தில் பிறந்தார். இவர் தனது தந்தை சிறீ ஐ.வி.எல் சாஸ்திரியிடமிருந்து அடிப்படை இசைப் பயிற்சியினைப் பெற்றார். இவரது தந்தை சங்கீத ஜனகுளம், என்ற ஒரு இலவச பள்ளியை வழங்கும் இசைப் பள்ளியின் நிறுவனராவார். பின்னர் இவர் நல்ல புகழ்பெற்ற பல்துறை இசைக்கலைஞரான சிரீ இவதூரி விஜயேசுவர ராவின் சீடரானார். . சரசுவதி வித்யார்த்தி முனைவர் நேதுனூரி கிருட்டிணமூர்த்தியின் கீழ் இருபது ஆண்டுகளாக பயிற்சியில் இருந்து வருகிறார்.
# சரசுவதி வித்யார்த்தி

## நிகழ்ச்சிகள்

தி மியூசிக் அகாடமி, சிறீ கிருட்டிண கானசபா, முத்ரா, மற்றும் சிறீ சண்முகானந்தா உள்ளிட்ட பல்வேறு சபைகளின் உதவியுடன் இந்தியா முழுவதும் அனைத்து முக்கிய நகரங்களிலும் வித்யார்த்தி பல்வேறு விழாக்கள் மற்றும் அரங்குகளில் நிகழ்த்தியுள்ளார். தேசிய ஒருங்கிணைப்புக்கான *ஸ்பிரிட் ஆஃப் யூனிட்டி* கச்சேரிகள் மற்றும் அகில இந்திய வானொலியின் சங்கீத சம்மேலன் ஆகியவற்றிற்கும் இவர் நிகழ்த்தியுள்ளார்.
# சரசுவதி வித்யார்த்தி

## கல்வி

வித்யார்த்தி ஆந்திர பல்கலைக்கழகத்தில் இசையில் முதுகலை முடித்துள்ளார். பத்ம பூசண், 'சங்கீத கலாநிதி' முனைவர் சிறீபாத பினாகபானி ஆகியோரின் தனித்துவமான நடை மற்றும் ஆளுமை "என்ற தனது ஆய்வறிக்கையை வழங்கி இசையில் பி.எச்.டி பெற்றார்.  
வித்யார்த்தி 2008 முதல் 2014 வரை ஆந்திர பல்கலைக்கழக ஆய்வு வாரியத்தின் தலைவராக பணியாற்றினார். ராஜீவ் காந்தி அறிவு தொழில்நுட்ப பல்கலைக்கழகம், சிறீ பத்மாவதி மகிலா விஸ்வத்யாலயம், மற்றும் ஆந்திர பல்கலைக்கழகம் உள்ளிட்ட பல பல்கலைக்கழகங்களுக்கு தேர்வுக் குழு உறுப்பினராக பணியாற்றினார். தற்போது, இவர் ஆந்திர பல்கலைக்கழகத்தில் இசைத் துறையில் பேராசிரியராக உள்ளார். இவரது எட்டு ஆய்வுக் கட்டுரைகள் *ஜர்னல் ஆஃப் தி மியூசிக் அகாடமி* உட்பட புகழ்பெற்ற இசை பத்திரிகைகளில் வெளியிடப்பட்டுள்ளன. இவர் இசை மாநாடுகளின் அமர்வுகளுக்குத் தலைமை தாங்கியுள்ளார். மேலும், பல பட்டறைகளில் வள அதிகாரியாக இருந்துள்ளார். இவர் கர்நாடக இசை குறித்து பல விரிவுரைகளையும் வழங்கியுள்ளார்.
# சரசுவதி வித்யார்த்தி

## கல்வி

### புத்தகங்கள்

வித்யார்த்தி தனது தந்தையுடன் இணைந்து சிறீ தியாகராஜ கானராக பஞ்சரத்ன கிருதிமாலா மற்றும் சங்கீர்த்தன ரத்னாவளி என்ற இரண்டு நூல்களை எழுதியுள்ளார். இவரது வெளியிடப்படாத படைப்புகளில் தான தீபிகா, சங்கீர்த்தன ரத்னாகரம், மற்றும் சிம்ஹகிரி சங்கீர்த்தனைகள் போன்ற புத்தகங்கள் அடங்கும்.
# சரசுவதி வித்யார்த்தி

## தனிப்பட்ட வாழ்க்கை

சரசுவதி கே. ஈசுவர சந்திர வித்யார்த்தி என்பவரை மணந்தா., இவருக்கு லஹரி கோலாச்செலா என்ற ஒரு மகள் உள்ளார்.
# ஒய். ஜி. சிறீமதி

**ஒய். ஜி. சிறீமதி** (**Y.G. Srimati** ) (பிறப்பு: 1926 - இறப்பு: 2007) 20 ஆம் நூற்றாண்டின் கலைஞரான, இவர் இந்தியாவின் மைசூரில் பிறந்தார். இவர் ஒரு கலைஞரும் இசைக்கலைஞரும் ஆவார். மிகச் சிறிய வயதிலிருந்தே, இவர் இந்திய பாரம்பரிய இசை, நடனம் மற்றும் ஓவியம் ஆகியவற்றில் பயிற்சி பெற்றார். ஒய்.ஜி.சிறீமதி கருநாடக இசையில் மிகவும் திறமையான பாடகராகவும், கலைஞராகவும் இருந்தார். மேலும், சென்னையிலிருந்து இந்திய சுதந்திர இயக்கத்தில் பங்கேற்றார். மகாத்மா காந்தியால் இவர் மிகவும் ஈர்க்கப்பட்டார், மேலும் காந்தி உரையாற்றிய பேரணிகளில் இவர் பல்வேறு இந்திய மொழிகளில் பக்தி பாடல்களை பாடுவார். இவர் தனது கலைப் பணிகளை தேசியவாத கருப்பொருள்களுக்காக அர்ப்பணித்தார். பெரும்பாலும் இந்து புராணங்களின் புள்ளிவிவரங்களை வரைந்தார். இவரது பாணி நந்தலால் போஸ் மற்றும் அஜந்தா குகைகளின் ஓவியங்களால் ஈர்க்கப்பட்டது. 1952 இல் இவரது முதல் தனி கண்காட்சியின் போது இவரது திறமை அங்கீகரிக்கப்பட்டது .
# ஒய். ஜி. சிறீமதி

## தனிப்பட்ட வாழ்க்கை

கர்நாடகாவின் மைசூரில் 1926 இல் பிறந்த சிறீமதி சென்னையில் ஒரு தமிழ் பிராமண குடும்பத்தில் வளர்ந்தார். இவரது அண்ணன் ஒய். ஜி. துரைசாமி, பாரம்பரிய நடனம், பாடல், கருவி இசை மற்றும் ஓவியம் ஆகியவற்றில் இவருக்கு வழிகாட்டினார். இவரது தாத்தா மைசூர் மகாராஜாவின் அரசவையில் தலைமை ஜோதிடராக இருந்தார். 'ஒய்.ஜி' யின் குடும்ப முதலெழுத்துக்கள் மகாராஜாவால் வழங்கப்பட்ட ஒரு கெளரவமான தலைப்பாகும். இவரது தந்தை வயதானவராக இருந்தபோது இவரது தாத்தா இறந்ததையடுத்து இவரது குடும்பத்தின் நிலம் பறிமுதல் செய்யப்பட்டது. இவரது தந்தை தனது குழந்தைகளின் கல்விக்காக தன்னை அர்ப்பணித்தார்.  
சிறீமதி ஒரு குழந்தையாக இருந்தபோதே நடனமாடினார். இவரது முதல் தனி நடன நிகழ்ச்சி இவரது ஏழு வயதில் நடந்தது. இவர் இளம் வயதிலேயே வண்ணம் தீட்ட ஆரம்பித்தார். இவரது சகோதரர் ஒரு கலை சேகரிப்பாளராக இருந்தார். மேலும் அவர் பல்வேறு கலைஞர்களுக்கு நிதியுதவி செய்தார்.  
1963ஆம் ஆண்டில், நியூயார்க்கின் ஆர்ட் ஸ்டூடண்ட்ஸ் லீக்கில் உதவித்தொகை பெற்றார். அங்கு இவர் சக கலைஞரான மைக்கேல் பெல்லெட்டீரியை சந்தித்தார். பின்னர் அவர்கள் இணைந்து வரைய ஆரம்பித்தனர். பின்னர் சிறீமதி இறந்தபின் உருவாக்கிய சில ஓவியங்களை பெருநகரக் கலை அருங்காட்சியகத்தில் பங்களித்தது.
# ஒய். ஜி. சிறீமதி

## தொழில்

ஒய். ஜி. சிறீமதியின் வாழ்க்கை தென்னிந்திய பாரம்பரிய கலைகள், குரல், இசை, நடனம் மற்றும் ஓவியம் ஆகிய நான்கு பயிற்சிகளில் பயிற்சி பெற்றபோது தொடங்கியது. இவர் இந்த கலைகளில் அர்ப்பணிப்புடன் இருந்தார். கருநாடக பாடகர் ம. ச. சுப்புலட்சுமியுடன் தனது வாழ்நாள் முழுதும் நட்புடன் இருந்தார். பாரம்பரிய நடனக் கலைஞர் ராம் கோபாலுடன் இந்தியா, அமெரிக்கா மற்றும் ஐக்கிய இராச்சியத்தில் சுற்றுப்பயணம் செய்ய இவருக்கு வாய்ப்பு கிடைத்தது.
# ஒய். ஜி. சிறீமதி

## தாக்கங்கள் & நடை

ஒய்.ஜி.சிறீமதியின் ஓவியங்களின் கருப்பொருள் பக்தியை அடிப்படையாகக் கொண்டிருந்தது. இவர் தனது ஓவியத்தில் எதிலும் கையெழுத்திடவில்லை.  
சிறீமதியின் பெரும்பாலான படைப்புகள் புராணங்களிலிருந்தும் மதத்திலிருந்தும் ஈர்க்கப்பட்டவை. நியூயார்க்கிற்கு மாறிய பிறகும் இவர் தனது இசை வாழ்க்கையைத் தொடர்ந்தார். கண்காட்சியில் இவரது தம்புராக்களில் ஒன்றும் அடங்கும். இது இவரது இசை வாழ்க்கையின் சிறப்பம்சமாகும்.
# சேசுலதா கொசுரு

**டாக்டர் சேசுலதா கொசுரு (Seshulatha Kosuru)** இவர் ஒரு முன்னணி கருநாடக இசைக்கலைஞரும் மற்றும் ஆந்திராவைச் சேர்ந்த ஆசிரியரும் ஆவார். இவர் இந்தியாவிலும் வெளிநாட்டிலும் பரவலாக நிகழ்ச்சிகளை பல இசை நிகழ்ச்சிகளை நிகழ்தியுள்ளார். மேலும், பல முன்னணி அமைப்புகளிடமிருந்து ஏராளமான விருதுகளையும், பட்டங்களையும் பெற்றுள்ளார். இவர் பல கருநாடக மற்றும் பக்திப் பாடல்களின் தொகுப்புகளை இசையமைத்து வெளியிட்டுள்ளார். மேலும் இவர் பல நடன நிகழ்ச்சிகளுக்கும் இசையமைத்துள்ளார்.
# சேசுலதா கொசுரு

## பின்னணி

இந்தியாவின் ஐதராபாத்த்திலுள்ள பொட்டி சிறீராமுலு தெலுங்கு பல்கலைக்கழகத்தில் இசையில் முனைவர் பட்டம் பெற்றுள்ளார். தியாகராஜருக்கு சிறப்பு குறிப்புடன் இசை டிரினிட்டியின் ஒற்றை இசையமைப்பைக் கொண்ட அரிய ஜன்ய ராகங்களை ஆராய்சி செய்தார். திருப்பதி பத்மாவதி மகிலா பல்கலைக்கழகத்தில் இசையில் முதுகலைப் பட்டம் பெற்றுள்ளார். மேலும், உஸ்மானியா பல்கலைக்கழகத்தில் தெலுங்கு இலக்கியத்தில் முதுகலையும் மற்றும் ஆந்திர பல்கலைக்கழகத்தில் இசையில் இளங்கலையும் பெற்றுள்ளார்.  
இவர் தனது தாயார் மற்றும் சிறீ சோடவரபு சுப்பா ராவ், சிறீ தேசபதி ராஜு, சிறீ சிஸ்து பிரபாகர கிருட்டிண மூர்த்தி சாஸ்திரி ஆகியோரின் கீழ் தனது ஆரம்ப பயிற்சியை மேற்கொண்டார். மேலும் சிறீ பாலந்திரபு ரஜனிகாந்த ராவ், சிறீ ஏ. நாராயண ஐயர், சிறீ கே. ஆர். கணபதி மற்றும் வி. எல். ஜானகி ராம் போன்ற புகழ் பெற்ற இசை மேதைகளிடம் இவர் பயிறிப் பெற்றுள்ளார். 1981-88 ஆம் ஆண்டில் மறைந்த சிறீவோலெட்டி வெங்கடேஸ்வரூலு என்பவரிடமிருந்து ஆந்திர மாநில சங்கீத அகாதமியின் உதவித்தொகையுடன் மேம்பட்ட பயிற்சியைப் பெற்றார். மேலும் சங்கீதா கலாநிதி சிறீ நேதுனூரி கிருட்டிணமூர்த்தி என்பவரிடம் மேம்பட்ட பயிற்சியையும் பெற்றார்.
# சேசுலதா கொசுரு

## தொழில்

சேசுலதா கொசுரு இந்தியாவிலும் வெளிநாட்டிலும் ஏராளமான நிகழ்ச்சிகளை வழங்கி வருகிறார். இவர் 1989 முதல் தெலுங்கு பல்கலைக்கழகத்தின் இசைத் துறை ஆசிரியராக உள்ளார். பாரம்பரிய மற்றும் மெல்லிசைக் கலைஞரான இவர் ஐதராபாத் அகில இந்திய வானொலியின் தரக்கலைஞர் ஆவார்
இவர் அகில இந்திய வானொலி, தூர்தர்ஷன் மற்றும் பிற தொலைக்காட்சிகளில் பாரம்பரியம் & பக்தி இசையில் நிகழ்ச்சிகளை வழங்கியுள்ளார். தொலைக்காட்சி மற்றும் பிற இசை சங்கங்களில் பல இசை நிகழ்ச்சிகளில் நடுவராக இவர் பணியாற்றி வருகிறார். இவர் பல பாடல்களுக்கு இசையமைத்துள்ளார். மேலும் பல நடன நிகழ்ச்சிகளுக்கும் (சர்வம் சாய் மயம், சம்பவாமி யுகே யுகே, கோடா தேவி போன்றவை) மற்றும் இசை ஓபராக்களுக்கும் இசையமைத்துள்ளார். பல்வேறு விரிவுரை நிகழ்ச்சிகள், வீட்டில் தனி வகுப்புகள் மற்றும் இணையவழி பயிற்சி ஆகியவற்றையும் நடத்துகிறார். இவர் தற்போது சிஃபாஸ் (சிங்கப்பூர் இந்திய நுண்கலை அமைப்பு) என்ற நிறுவனத்தில் ஆசிரியராகவும் அகாதமி பதிவாளராகவும் உள்ளார்.
# சேசுலதா கொசுரு

## விருதுகள்

1984 ஆம் ஆண்டில் பி.ஏ. இசையில் முதலிடம் பிடித்ததற்காக துவாரம் வெங்கடசாமி நாயுடு மற்றும் திருமதி இவதுரி பாலா ஸ்வரஸ்வதி தேவி நினைவு பணப் பரிசுகள் பெற்றுள்ளார். 1987 ஆம் ஆண்டில் அரிமா சங்கத்திலிருந்து மாவட்ட மற்றும் மாநில அளவில் 'சிறந்த இளம் திறமையான நபர் விருது' பெற்றுள்ளார். மகாராட்டிராவிலிருந்து கில் பாரதீய கந்தர்வ வித்யாலயா மண்டல் சங்க அலங்காரில் முதலிடம் பிடித்ததற்காக திருமதி. ருக்மிணி ஜெகநாதன் புரஸ்கார் விருது இவருக்கு வழங்கப்பட்டது.
# வால்ட் டிஸ்னி அனிமேஷன் ஸ்டுடியோஸ்

**வால்ட் டிஸ்னி அனிமேஷன் ஸ்டுடியோஸ்** அல்லது **டிஸ்னி அனிமேஷன்** என்பது அமெரிக்க நாட்டு இயங்குபடம் வளாகம் ஆகும். இது வால்ட் டிஸ்னி நிறுவனத்தின் மூலம் இயங்குபடம் அம்சங்களையும் குறும்படங்களையும் உருவாக்குகிறது. அக்டோபர் 16, 1923 இல் சகோதரர்களான வால்ட் டிஸ்னி மற்றும் ராய் ஓ. டிஸ்னி ஆகியோரால் ஆரம்பிக்கப்பட்டது.  
இது உலகின் மிகப் பழமையான இயங்குபடம் வளாகங்களில் இதுவும் ஒன்றாகும். தற்போது இது வால்ட் டிஸ்னி ஸ்டுடியோவின் ஒரு பிரிவாக செயல்படுகிறது. இது கலிபோர்னியாவின் பர்பாங்கில் உள்ள வால்ட் டிஸ்னி ஸ்டுடியோவில் ராய் ஈ. டிஸ்னி அனிமேஷன் கட்டிடத்தை தலைமையிடமாக கொண்டு இயங்குகின்றது.  
இந்த நிறுவனம் ஸ்னோ வைட் அண்ட் செவன் ட்வார்ப்ஸ் போன்ற 58 திரைப்படங்களும் 100 குறும் திரைப்படங்களும் தயாரித்துள்ளது.
# ராம் மந்திர் தொடருந்து நிலையம்

**ராம் மந்திர் தொடருந்து நிலையம்** என்பது மும்பை புறநகர் ரயில்வே அமைப்பில் மேற்கு மற்றும் துறைமுக வழித்தடங்களில் அமைந்துள்ளது. இது ஓசிவாரா பகுதிக்கு பயன்படுத்தப்படுவதற்காக உள்ளது. இது ஜோகேஸ்வரி மற்றும் கோரேகோன் தொடருந்து நிலையங்களுக்கு இடையில் அமைந்துள்ளது. பாரதிய ஜனதா கட்சியின் அரசியல் அழுத்தத்திற்கு பிறகு அருகிலுள்ள நூற்றாண்டு பழமையான ராமர் கோயிலுக்கு பெருமை சேர்க்கும் வண்ணம் இந்த தொடருந்து நிலையம் ராம் மந்திர் என்று பெயரிடப்பட்டது. இது 22 டிசம்பர் 2016 ஆம் ஆண்டு பயணிகளுக்காக திறக்கப்பட்டது.
# ஆஹா கல்யாணம் (தொலைக்காட்சித் தொடர்)

**ஆஹா கல்யாணம்** என்பது மார்ச் 9, 2020 முதல் மார்ச் 21, 2020 வரை திங்கள் முதல் சனிக்கிழமை வரை மாலை 6:00 மணிக்கு கலர்ஸ் தமிழ் தொலைக்காட்சியில் ஒளிபரப்பாகும் தொலைக்காட்சித் தொடர் ஆகும். இது கலர்ஸ் சூப்பர் தொலைக்காட்சியில் ஒளிபரப்பாகி வரும் *மாங்கல்யம் தந்துநானேனா* என்ற கன்னட மொழித் தொடரின் மொழிமாற்றமாகும்.கொரோன விருஸ் முழு ஊரடங்கு கருதினால் இந்த தொடர் பாதியிலேயே நிறுத்த பட்டு உள்ளது.
# ஆஹா கல்யாணம் (தொலைக்காட்சித் தொடர்)

## கதைச்சுருக்கம்

ஐ.ஏ.எஸ் அதிகாரியாக வேண்டும் என்ற கனவுடன் இருக்கும் ஷாலினி, தன் வாழ்வில் நடக்கும் அனைத்தும் நல்லதற்கே என்று எடுத்துக்கொள்பவர். திருமண யோகத்திற்காக காத்திருக்கும் அவரால் தனக்கு ஏற்ற வாழ்க்கைத் துணையைக் கண்டறிய இயலவில்லை. ஒருமுறை, அவர் இக்கட்டான சூழ்நிலையில் மாட்டிக்கொண்டதன் விளைவாக, தீனா என்பவரை திருமணம் செய்து கொள்ள வேண்டிய கட்டாயம் ஏற்படுகிறது. இவர்கள் இருவரின் வாழ்வை அடிப்படையாகக் கொண்டு இத்தொடரின் கதைக்களம் அமைந்துள்ளது.
# ஆஹா கல்யாணம் (தொலைக்காட்சித் தொடர்)

## கதாபாத்திரங்கள்

### முதன்மை கதாபாத்திரங்கள்

- திவ்யா வகுக்கர் - ஷாலினி
- ஆர்.கே.சந்தன் - தீனா
# ஆஹா கல்யாணம் (தொலைக்காட்சித் தொடர்)

## கதாபாத்திரங்கள்

### துணை கதாபாத்திரங்கள்

- பவித்ரா அரவிந்த் - மாது (ஜெயந்தியின் மகள்)
- ஸ்பந்தனா பிரசாத் - ஜெயந்தி (ஜெய் பிரகாஷின் தங்கை)
- சங்கீதா அனில் - வைதேகி (தீனாவின் தாய், ஸ்ரீதர் மூர்த்தியின் தங்கை)
- ஹனுமந்தே கவுடா - ஜெய் பிரகாஷ் (தீனாவின் தந்தை)
- பிரதீப் திப்டூர் - ஸ்ரீதர் மூர்த்தி (ஷாலினியின் தந்தை)
- வீணா சுந்தர் - பார்வதி (ஷாலினியின் தாய்)
- சந்தன் சசி - (ஷாலினியின் அண்ணன்)
- பிரஜ்னா பட் - பாவனி (ஷாலினியின் தங்கை)
- அருண் மூர்த்தி - கோதண்டபாணி (ஸ்ரீதர் மூர்த்தியின் தம்பி, ஷாலினியின் சிற்றப்பா)
# தங்கம்(I,III) குளோரைடு

**தங்கம்(I,III) குளோரைடு** *(Gold(I,III) chloride)* என்பது Au<sub>4</sub>Cl<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு நிறத்தில் திண்மமாக இச்சேர்மம் காணப்படுகிறது. தங்கம்(I,III) குளோரைடில் தங்கம் இரண்டு வேறுபட்ட ஆக்சிச்னேற்ற நிலைகளில் காணப்படுகிறது. சதுர-தள தங்கம்(III) மற்றும் கிட்டத்தட்ட நேரியல் வடிவ தங்கம்(I) என்பன அவ்விரண்டு நிலைகளாகும். கலப்பு இணைதிறன் கொண்ட சேர்மத்திற்கும் இதை உதாரணமாக கூறலாம். ஒளி உணர், காற்று உணர், ஈரம் உணர் சேர்மம் என்பதால் தங்கம்(I,III) குளோரைடை கையாள்கையில் எச்சரிக்கையுடன் இருத்தல் வேண்டும்.
# தங்கம்(I,III) குளோரைடு

## தயாரிப்பு

தங்கம்(III) குளோரைடுடன் தங்கம் கார்பனைல் குளோரைடைச் சேர்த்து வினைபுரியச் செய்வதால் தங்கம்(I,III) குளோரைடை தயாரிக்க முடியும். அல்லது அறை வெப்பநிலையில் தயோனைல் குளோரைடிலுள்ள கார்பன் மோனாக்சைடை தங்கம்(III) குளோரைடுடன் சேர்த்து வினைபுரியச் செய்தும் இதை தயாரிக்கலாம் .
Au<sub>2</sub>(CO)Cl<sub>4</sub> + Au<sub>2</sub>Cl<sub>6</sub> → COCl<sub>2</sub> + Au<sub>4</sub>Cl<sub>8</sub>
2 Au<sub>2</sub>Cl<sub>6</sub> + 2 CO → Au<sub>4</sub>Cl<sub>8</sub> + 2 COCl<sub>2</sub>
# தங்கம்(I,III) குளோரைடு

## கட்டமைப்பு

தங்கம்(I,III) குளோரைடின் ஒற்றை படிகங்கள் ஒரு P1 என்ற இடக்குழுவுடன் முச்சரிவச்சு கட்டமைப்பில் காணப்படுகின்றன. இவை சிறப்பு C2h சீரொழுங்கிலுள்ள தனித்தியங்கும் Au<sub>4</sub>Cl<sub>8</sub> மூலக்கூறுகளால் ஆக்கப்பட்டுள்ளன . இவற்றுக்குள் Au(I) மையங்கள் 175.0° (180 என்பது தனிச்சிறப்பு மதிப்பு) பிணைப்புக் கோணம் கொண்ட Cl-Au-Cl நேரியல் பிணைப்பால் ஒருங்கிணைக்கப்பட்டுள்ளன. இப்பிணைப்பின் சராசரி பிணைப்பு நீளம் 2.30 ஆங்சுடிராங்கு ஆகும். அதேவேளையில் Au(III) மையங்கள் சற்றே ஒழுங்கற்ற சதுரத் தள உறுதிப்பாட்டுடன் Au-Cl பிணைப்பால் பிணைக்கப்பட்டுள்ளன. விளிம்பு நிலை குளோரைடுகளை பிணைக்கும் 2.24 Å என்ற பிணைப்பு நீளத்தைக் காட்டிலும் மேற்கண்ட பிணைப்பிலுள்ள குளோரைடு பாலங்களின் பிணைப்பு நீளம் 2.33 Å ஆக இருக்கிறது.
# இந்து மதத்தில் கடவுளும் பாலினமும்

இந்து மதத்தில், கடவுளையும் பாலினத்தையும் கருத்தியல் செய்வதற்கு மாறுபட்ட அணுகுமுறைகள் உள்ளன. பல இந்துக்கள் பாலினமற்ற ஆள்மாறான முழுமை ( பிரம்மம் ) மீது கவனம் செலுத்துகிறார்கள். பிற இந்து மரபுகள் கடவுளை இருபாலியம் (பெண் மற்றும் ஆண் இருவரும்) என்று கருதுகின்றன. பிற இந்து மரபுகள் கடவுளை ஆண்ட்ரோஜினஸ் (பெண் மற்றும் ஆண்) என கருதுகின்றன. மாற்றாக ஆண் அல்லது பெண் என, பாலின ஹீனோதீயத்தை மதிப்பது, அதாவது பாலினத்தில் மற்ற கடவுள்கள் இருப்பதை மறுக்காமல் உள்ளது.
# இந்து மதத்தில் கடவுளும் பாலினமும்

## சக்தி

சக்தி பாரம்பரியம் கடவுளை ஒரு பெண்ணாக கருதுகிறது. இந்து மதத்தின் பிற பக்தி மரபுகளில் ஆண், பெண் கடவுள்கள் உள்ளன. பண்டைய மற்றும் இடைக்கால இந்திய புராணங்களில், இந்து மதத்தின் ஒவ்வொரு ஆண்பால் தேவர்களும் பெரும்பாலும் ஒரு பெண்ணாக இருக்கும் தேவியுடன் கூட்டு சேர்ந்துள்ளனர்.
# இந்து மதத்தில் கடவுளும் பாலினமும்

## வரலாறு

ஆண், பெண் தெய்வங்கள் பற்றி வேதங்களில் விரிவாக குறிப்பிடப்பட்டுள்ளன. ஆரம்பகால மண்டலங்கள் ("புத்தகங்கள்"; ஒவ்வொரு மண்டலத்தின் படைப்பாற்றல் பாரம்பரியமாக ரிக்வேதத்தின் ஒரு குறிப்பிட்ட *ரிஷி* அல்லது *ரிஷியின்* குடும்பத்தினருக்குக் கூறப்படுகிறது. இது கிமு 2 ஆம் நூற்றாண்டில் இயற்றப்பட்டதாக மதிப்பிடப்பட்டுள்ளது. ஆண் தெய்வங்கள் மற்றும் பெண் தெய்வங்கள் இரண்டையும் புகழ்ந்து பாராட்டுகிறது . *உஷா* ("நட்ன தெய்வம்") என்ற தெய்வத்தைப்பற்றி VI.64, VI.65, VII.78 மற்றும் X.172 ஆகிய இருபது பாடல்களில் புகழப்பட்டுள்ளது. பாடல் VI.64.5 உஷா தெய்வத்தை முதலில் வணங்க வேண்டும் என்று அறிவிக்கிறது.
# இந்து மதத்தில் கடவுளும் பாலினமும்

## உஷா

ஆரம்பகால வேத இலக்கியங்களில் குறிப்பிடப்பட்டுள்ள உஷாவைத் தவிர, தெய்வங்களில் பிருதிவி (பூமி), அதிதி (தெய்வங்களின் தாய்), சரசுவதி (நதி), வெக் (ஒலி மற்றும் பேச்சு) மற்றும் நிர்தி (மரணம், அழிவு) ஆகியவையும் அடங்கும்.
# இந்து மதத்தில் கடவுளும் பாலினமும்

## தேவர்கள்

இதேபோல் ஆண் தெய்வங்கள் வேதங்களில் முக்கியமாக இடம்பெறுகின்றன, *இந்திரன்* (மழை, மின்னல்), அக்னி (நெருப்பு), வருணன் (மழை சட்டம்), *தியாஸ்* (வானம், வீரியம்), *சாவித்ர்* ( சூர்யா, சூரியன்), மற்றும் சோமா (பானம்) போன்றவர்களைப் பற்றி மிகவும் குறிப்பிடப்பட்டுள்ளது. ரிக்வேதத்தில் அதிகம் குறிப்பிடப்பட்டுள்ள இரண்டு தெய்வங்கள் இந்திரன் மற்றும் அக்னி, இருவரும் ஆண்கள் ஆவர். மிகவும் மதிக்கப்படும் மூன்றாவது கடவுளான சூரியனும் ஒரு ஆணாகும். ஒவ்வொன்றும் குறிப்பிடப்பட்டுள்ளது. எங்கும் மழை மற்றும் நெருப்பு தூண்டப்படுகிறது. நெருப்பைச் சுற்றி (அக்னி வேள்வி ) அடையாளமாக ஒழுங்கமைக்கப்பட்ட அனைத்து தெய்வ தெய்வங்களுக்கும் விழாக்கள் மற்றும் பிரார்த்தனைகளுடன் அவர்கள் மிகவும் பாராட்டப்படுகிறார்கள். துதிப்பாடல்கள் நெருப்பை வலுப்படுத்த முயல்கின்றன. மேலும் கடவுள் இந்திரன் தான் நெருப்பின் ஆற்றலை அதிகரிக்கிறார். அதே நேரத்தில் சூர்ய கடவுள் தனது பிரகாசத்தை அதிகரிக்கிறார். மாக்ஸ் முல்லர் குறிப்பிடுகையில், குறிப்புகளின் அதிர்வெண்ணில் வேறுபாடுகள் இருக்கும்போது, ரிக் வேதத்தில் உள்ள தெய்வங்கள் மற்றும் தெய்வங்கள் "உயர்ந்தவை அல்லது தாழ்ந்தவை அல்ல; கிட்டத்தட்ட ஒவ்வொன்றும் உயர்ந்த மற்றும் முழுமையானவை" என்று குறிப்பிடுகிறார்.
# இந்து மதத்தில் கடவுளும் பாலினமும்

## பண்டைய இந்து இலக்கியங்களில்

பண்டைய மற்றும் இடைக்கால இந்து இலக்கியங்கள் ஆண் தெய்வங்கள், பெண் தெய்வங்கள் பெண் மற்றும் ஆண் பிரதிநிதித்துவங்களைக் கொண்டுள்ளன என்று கூறுகிறது. இது, பல ஏகத்துவ மதங்களுக்கு முரணானது என்று கிராஸ் கூறுகிறார். அங்கு கடவுள் பெரும்பாலும் "அவர்" என்பதற்கு ஒத்ததாக இருக்கிறார். மேலும் தத்துவம் ஆண் மானுடவியல் வடிவங்களால் நிரம்பியுள்ளது. இந்து மதத்தில், தெய்வம்-உருவம் என்பது ஆண்-கடவுளை இழப்பதைக் குறிக்காது, மாறாக பண்டைய இலக்கியங்கள் இரு பாலினங்களையும் ஒருவருக்கொருவர் சமநிலைப்படுத்துவதாகவும் நிரப்புவதாகவும் முன்வைக்கின்றன. இந்து மதத்தில் உள்ள தெய்வங்கள் வலுவானவை, அழகானவை மற்றும் நம்பிக்கையுள்ளவை. அவை வாழ்க்கைச் சுழற்சியில் அவற்றின் உயிர்ச்சக்தியைக் குறிக்கின்றன. ஆண்பால் கடவுள்கள் செயல்படுவோரின் அடையாளமாக குறிப்பிடப்படுகின்றன, பெண்ணின் தெய்வங்கள் செயலை ஊக்குவிப்பவர்களின் அடையாளமாக சித்தரிக்கப்படுகின்றன. கலை, கலாச்சாரம், வளர்ப்பு, கற்றல், கலை, மகிழ்ச்சி, ஆன்மீகம் மற்றும் விடுதலை ஆகியவற்றின் புரவலர்களாக இந்து மதத்தில் உள்ள தெய்வங்கள் கருதப்படுகின்றன.  
பண்டைய இந்திய இலக்கியத்தில் கடவுள் என்பது ஆண் அல்லது பெண் என்பதை குறிப்பதல்ல. கடவுளின் பெண் மற்றும் ஆண் பிரதிநிதித்துவங்களைக் கொண்டுள்ளன என்ற கருத்துக்கள் பொதுவானதாகும்.
# அபிதோஸ் வம்சம்

**அபிதோஸ் வம்சம்** (**Abydos Dynasty**) பண்டைய எகிப்தின் இரண்டாம் இடைநிலைக் காலத்தின் போது கீழ் எகிப்தை 15-ஆம் வம்சத்தவர்கள் மற்றும் 16-ஆம் வம்சத்தவர்கள் ஆண்டு கொண்டிருந்த காலத்தில், அபிதோஸ் வம்சத்தவர்கள் அபிதோஸ் நகரத்தை தலைநகராகக் கொண்டு மேல் எகிப்து மற்றும் நடு எகிப்திய பகுதிகளை கிமு 1650 முதல் கிமு 1600 முடிய 50 ஆண்டு குறுகிய காலம் ஆண்டவர்களாக கருத்தியலாக கொள்ளப்படுகிற்து. இவர்களது தலைநக்ரம் மேல் எகிப்தில் உள்ள அபிதோஸ் நகரம் ஆகும். இவ்வம்சத்தின் இருப்பு குறித்து தொல்லியல் வரலாற்று அறிஞர்கள் பலர் ஆதரித்தும், எதிர்த்தும் சான்றுகளுடன் கருத்துகளை தெரிவிக்கின்றனர்.  
அபிதோஸ், தினீஸ் நகரங்கள் உள்ளிட்ட சிவப்பு கோடிட்ட பகுதிகள்]]
# அபிதோஸ் வம்சம்

## ஆட்சியாளர்கள்

<>
**'''அபிதோஸ் வம்ச பார்வோன்கள்'''**  
| வெப்வவெதெம்சாப் | <></> | இவர் எகிப்தின் பதினாறாம் வம்சத்தின் பிந்தைய காலத்தவர் எனக்கருதப்படுகிறது |
| --- | --- | --- |
| பன்த்ஜெனி | <></> | இவர் எகிப்தின் பதினாறாம் வம்சத்தின் பிந்தைய காலத்தவர் எனக்கருதப்படுகிறது |
| செனப்காய் | <></> |  |
</>
# அபிதோஸ் வம்சம்

## இதனையும் காண்க

- அபிதோஸ்
- அபிதோஸ் மன்னர்கள் பட்டியல்
- பண்டைய எகிப்திய அரசமரபுகள்
# கரோலின் லேங்காட் தொருவா

**கரோலின் லேங்காட் தொருவா** *(Caroline Langat Thoruwa)* கென்யா நாட்டைச் சேர்ந்த ஒரு வேதியியலாளர் ஆவார். கென்யட்டா பல்கலைக்கழகத்தில் வேதியியல் பேராசிரியராக இவர் பணியாற்றினார். இப்பல்கலைக்கழக நைரோபி நகர துணை வளாகத்திற்கு இவர் இயக்குநராகவும் செயற்பட்டார் .  
அறிவியல் மற்றும் பொறியியலில் ஆப்பிரிக்க பெண்கள் என்ற அமைப்பின் தலைவராகவும் லேங்காட் தொருவா செயல்பட்டார் . அனைத்துலக பெண்கள், பொறியாளர்கள் மற்றும் விஞ்ஞானிகள் வலையமைப்புக் குழுவில் உறுப்பினராக இருந்தார் . ஆக்டில் (ACTIL) எனப்படும் ஆப்பிரிக்க அறிவு மையத்தின் தொழில்நுட்பக் குழுவின் உறுப்பினராகவும் இவர் இருந்தார்.
# கார்த்தினி

***ரேடன் அட்ஜெங்* கார்த்தினி (Raden Adjeng Kartini )** (பிறப்பு: 1879 ஏப்ரல் 2117 -இறப்பு: 1904 செப்டம்பர் 17) சில நேரங்களில் ராடென் ஆயு கார்த்தினி என்றும் அழைக்கப்படும் இவர், சாவகத்தைச் சேர்ந்த இந்தோனேசிய தேசிய வீராங்கனையாவார். இவர் பெண்கள் கல்வி மற்றும் இந்தோனேசிய பெண்கள் உரிமைகளுக்கு ஒரு முன்னோடியாக இருந்தார்.
# கார்த்தினி

## சுயசரிதை

இப்போது இந்தோனேசியாவிலுள்ள இடச்சு கிழக்கு இந்தியாவில் ஒரு பிரபுத்துவ ஜாவானிய குடும்பத்தில் பிறந்தார். இவர், இடச்சு மொழியை ஆரம்பப் பள்ளியில் பயின்றார். இவர் மேலதிக கல்விக்கு ஆசைப்பட்டார். ஆனால் இவருக்கும் ஜாவானிய சமுதாயத்தில் உள்ள மற்ற சிறுமிகளுக்கும் இந்த விருப்பம் கிடைக்கவில்லை. இடச்சு நெறிமுறைக் கொள்கையை அமல்படுத்தும் பொறுப்பில் இருந்த ஜே.எச். அபெண்டனான் உள்ளிட்ட பல்வேறு அதிகாரிகள் மற்றும் செல்வாக்கு மிக்க நபர்களுடன் இவர் தொடர்பு கொண்டார்.
# கார்த்தினி

## கடிதங்கள்

கார்த்தினி தனது கருத்துக்கள் மற்றும் உணர்வுகளைப் பற்றி கடிதங்களாக எழுதினார். *அவுட் ஆஃப் டார்க்னஸ் டு லைட்*, கிராமத்தில் பெண்கள் வாழ்க்கை மற்றும் ஜாவானிய இளவரசியின் கடிதங்கள் என்ற பெயரில் ஒரு இடச்சு இதழிலும் பின்னர் வெளிவந்தன. இவரது பிறந்த நாள் இப்போது இந்தோனேசியாவில் கார்த்தினி தினமாக கொண்டாடப்படுகிறது. இவர் ஆன்மீகத்தில் ஆர்வம் காட்டினார். பலதாரமணத்தை எதிர்த்தார். சிறுமிகளின் கல்விக்கான இவரது வாதத்தை இவரது சகோதரிகள் தொடர்ந்தனர். பள்ளிகளுக்கு கார்த்தினி பள்ளிகள் என இவரது பெயரிடப்பட்டன. சிறுமிகளின் கல்விக்கு நிதியளிப்பதற்காக இவரது பெயரில் ஒரு நிதி நிறுவப்பட்டது.
# கார்த்தினி

## குடும்பம்

டச்சு காலனியின் ஒரு பகுதியாக ஜாவா இருந்தபோது கார்த்தினி ஒரு பிரபுத்துவ ஜாவானிய குடும்பத்தில் பிறந்தார். கார்த்தினியின் தந்தை முதலில் மயோங்கின் மாவட்டத் தலைவராக இருந்தார். பின்னர், சோஸ்ரோனிங்கிராட் ஜெபராவின் ஆட்சியாளராக இருந்தார். இவரது தாயார் நாகசிரா, மாடிரோனோவின் மகளாவார். இவர் தெலுக்காவூரில் மத போதகராக இருந்தார். இவர் தனது கணவனின் முதல் மனைவி என்றாலும் மிக முக்கியமானவர் அல்ல. இந்த நேரத்தில், பலதார மணம் என்பது பிரபுக்களிடையே ஒரு பொதுவான நடைமுறையாக இருந்தது. காலனித்துவ விதிமுறைகளுக்கு பிரபுக்களின் உறுப்பினரை திருமணம் செய்ய ஒரு ஆட்சியாளராக இருக்க வேண்டும். ஆனால் நாகசிரா அவ்வாறு இல்லாததால், சோஸ்ரோனிங்கிராட் மதுரா ராஜாவின் நேரடி வம்சாவளியான வூர்ஜனை (மூர்ஜாம்) இரண்டாவது முறையாக மணந்தார். இந்த இரண்டாவது திருமணத்திற்குப் பிறகு, கார்த்தினியின் தந்தை ஜெபராவின் ஆட்சியாளராக உயர்த்தப்பட்டார். அவரது இரண்டாவது மனைவியின் சொந்த தந்தை திஜிட்ரோவிக்ரோமோவிற்கு பதிலாக ஆட்சியாளரானார்.
# கார்த்தினி

## கல்வி

கார்த்தினி பதினொரு குழந்தைகள் கொண்ட ஒரு குடும்பத்தில் ஐந்தாவது குழந்தையாகவும் மற்றும் இரண்டாவது மூத்த மகளாகவும் வலுவான அறிவுசார் பாரம்பரியம் கொண்ட ஒரு குடும்பத்தில் பிறந்தார். இவரது தாத்தா, பங்கெரன் அரியோ நான்காம் ஜான்ட்ரோனெகோரோ, தனது 25 வயதில் ஆட்சித் தலைவரானார். அதே நேரத்தில் கார்த்தினியின் அண்ணன் சோஸ்ரோகார்டோனோ ஒரு திறமையான மொழியியலாளராக இருந்தார். கார்த்தினியின் குடும்பத்தினர் இவரது 12 வயது வரை பள்ளியில் சேர அனுமதித்தனர். இங்கே, மற்ற பாடங்களுக்கிடையில், இவர் டச்சு மொழியை பேசக் கற்றுக்கொண்டார். அந்த நேரத்தில் ஜாவானிய பெண்களுக்கு இது ஒரு அசாதாரண சாதனையாகும்.  
இவர் 12 வயதை அடைந்த பிறகு, வீட்டில் *தனிமையில்* ( *பிங்கிட்* ) இருந்தார். இது ஜாவானிய பிரபுக்களிடையே ஒரு பொதுவான நடைமுறையாக இருந்தது. மேலும் இளம் பெண்களை அவர்களின் திருமணத்திற்கு தயார்படுத்தியது. தனிமைப்படுத்தும் போது பெண்கள் திருமணம் செய்து கொள்ளும் வரை பெற்றோரின் வீட்டை விட்டு வெளியேற அனுமதிக்கப்படவில்லை. அந்த சமயத்தில் அவர்கள் மீதான அதிகாரம் அவர்களின் கணவர்களுக்கு மாற்றப்பட்டது. கார்த்தினியின் தந்தை தனது மகளின் தனிமையின் போது சிலரை விட மென்மையானவராக இருந்தார். சிறப்பு நிகழ்வுகளுக்கு பூத்தையல் பாடங்கள் மற்றும் அவ்வப்போது பொதுவில் தோன்றுவது போன்ற சலுகைகளை இவருக்கு வழங்கினார்.
# நேனாத் செசுடன்

**நேனாத் செசுடன்** *(Nenad Sestan)* யேல் மருத்துவப் பள்ளியில் நரம்பியல், ஒப்பீட்டு மருத்துவம், மரபியல் மற்றும் மனநலவியல் துறைகளில் பேராசிரியராகப் பணிபுரிந்தார். இவர் 1971 ஆம் ஆண்டு பிறந்தவர் ஆவார் . 1995 ஆம் ஆண்டு குரோவாசியா நாட்டிலுள்ள யாக்ரெப் பல்கலைக்கழகத்தின் மருத்துவப் பள்ளியில் பட்ட மேற்படிப்பையும், 1999 ஆம் ஆண்டு அமெரிக்காவின் கனெக்டிகட் மாநிலத்திலுள்ள யேல் மருத்துவப் பள்ளியில் முனைவர் பட்டமும் இவர் பெற்றார் .  
செசுடன் மற்றும் இவரது ஆராய்ச்சி தொடர்பான செய்திகளை 2019 ஆம் ஆண்டு சூலை மாதம் நியூயார்க் டைம்சு இதழ் வெளியிட்டது . நேச்சர் என்ற விஞ்ஞான இதழ் தொகுத்த அறிவியலில் முக்கியத்துவம் வாய்ந்த பத்து நபர்கள் என்ற பட்டியலில் நேச்சர் 10 என்ற தலைப்பிலும் 2019 ஆம் ஆண்டு இவர் தோன்றினார் .
# பிக்சார்

**பிக்சார் அனிமேஷன் ஸ்டுடியோஸ்** என்பது ஐக்கிய அமெரிக்க நாட்டில் கலிபோர்னியா எமெரிவில்லேவில் அமைந்துள்ள த வால்ட் டிஸ்னி ஸ்டுடியோஸ்ஸின் துணை நிறுவனமான கணனி இயக்கும்பட வளாகம் ஆகும்.  
பிக்ஸர் 1979 ஆம் ஆண்டில் கிராபிக்ஸ் குழு என அழைக்கப்படும் லூகாஸ்பில்ம் என்ற நிறுவனத்தில் கணினி பிரிவின் ஒரு பகுதியாக இருந்தது. பிப்ரவரி 3, 1986 அன்று ஆப்பிள் இணை நிறுவனர் ஸ்டீவ் ஜொப்ஸ்ஸின் நிதி உதவியால் அவர் பெரும்பான்மை பங்குதாரராக ஆனார். பிக்ஸர் பங்குகளின் ஒவ்வொரு பங்கையும் டிஸ்னி பங்குகளின் 2,3 பங்குகளாக மாற்றுவதன் மூலம் வால்ட் டிஸ்னி நிறுவனம் 2006 இல் 7.4 பில்லியன் டாலர் மதிப்பீட்டில் பிக்ஸரை வாங்கியது. இவ் நிறுவனம் ஒரு கட்டத்தில் டிஸ்னியின் பங்குதாரராக மாறியது.  
இந்த நிறுவனத்தின் மூலம் டாய் ஸ்டோரி (1995), டாய் ஸ்டோரி 3 (2010), பைண்டிங் டோரி (2016)போன்ற பல கணினி இயக்கும் படங்களை தயாரித்துள்ளது.
# புளூ ஸ்கை ஸ்டுடியோஸ்

**புளூ ஸ்கை ஸ்டுடியோஸ்** **(நீல வானம் திரைப்பட படப்பிடிப்பு வளாகம்)** என்பது அமெரிக்க நாட்டில் கிரீன்விச், கனெக்டிகட்ட்டில் அமைந்துள்ள கணினி அனிமேஷன் திரைப்பட இயக்கும்பட வளாகம் ஆகும். இது த வால்ட் டிஸ்னி ஸ்டுடியோவின் ஒரு பிரிவான 20ஆம் செஞ்சுரி பாக்ஸ் அனிமேஷனின் துணை நிறுவனமாகும்.  
இந்த நிறுவனத்தின் முதல் அம்சமாக மார்ச் 15, 2002 அன்று *ஐஸ் ஏஜ்* என்ற திரைப்படத்தை 20ஆம் சென்சுரி பாக்ஸ் மூலம் வெளியிடப்பட்டது. மார்ச் 2019 இல், 21ஆம் சென்சுரி பாக்ஸ் சொத்துக்களை டிஸ்னியிடம் கையகப்படுத்தப்பட்டது.  
ப்ளூ ஸ்கை இதுவரைக்கும் 13 திரைப்படங்களைத் தயாரித்துள்ளது, அதன் சமீபத்திய மறு வெளியீடு *ஸ்பைஸ் இன் டிஸ்குய்ஸ்* என்ற திரைப்படம் ஆகும். இது டிசம்பர் 25, 2019 அன்று வெளியிடப்பட்டது. அடுத்த வெளியீடு ஜனவரி 22, 2022 இல் *நிமோனா* என்ற திரைப்படம் ஆகும். இது தயாரித்த திரைப்படங்க்ளில் *ஐஸ் ஏஜ்* மாற்று ரியோ போன்ற திரைப்படங்கள் மிகவும் வெற்றித் திரைப்படமாகும்.
# புளூ ஸ்கை ஸ்டுடியோஸ்

## தொலைக்காட்சி சிறப்பு

| # | தலைப்பு | வெளியீடு |
| --- | --- | --- |
| 1 | ஐஸ் ஏஜ்: ஒரு மாமத் கிறிஸ்துமஸ் |  |
| 2 | ஐஸ் ஏஜ்: பெரிய முட்டை-ஸ்கேபேட் | } |
# புளூ ஸ்கை ஸ்டுடியோஸ்

## திரைப்படங்கள்

| # | தலைப்பு | வெளியீடு | உடன் விநியோகஸ்தர்/இணை தயாரிப்பு | ஆக்கச்செலவு | மொத்த வருவாய் | RT | MT |
| --- | --- | --- | --- | --- | --- | --- | --- |
| 1 | ஐஸ் ஏஜ் | 20ஆம் செஞ்சுரி பாக்ஸ் அனிமேஷன் | $59 மில்லியன் | $383 மில்லியன் | 77% | 60 |  |
| 2 | ரோபோட்ஸ் | $75 மில்லியன் | $260 மில்லியன் | 64% | 64 |  |  |
| 3 | ஐஸ் ஏஜ்: மெல்டவுன் | $80 மில்லியன் | $660 மில்லியன் | 57% | 58 |  |  |
| 4 | ஹார்டன் ஹியர்ஸ் எ ஹூ | $85 மில்லியன் | $297 மில்லியன் | 79% | 71 |  |  |
| 5 | ஐஸ் ஏஜ்: டைனோசர்களின் விடியல் | $90 மில்லியன் | $886 மில்லியன் | 46% | 50 |  |  |
| 6 | ரியோ | $90 மில்லியன் | $484 மில்லியன் | 72% | 63 |  |  |
| 7 | ஐஸ் ஏஜ்: கான்டினென்டல் ட்ரிப்ட் | $95 மில்லியன் | $877 மில்லியன் | 38% | 49 |  |  |
| 8 | ஏபிஸ் | $93 மில்லியன் | $268 மில்லியன் | 64% | 52 |  |  |
| 9 | ரியோ 2 | $103 மில்லியன் | $500 மில்லியன் | 46% | 49 |  |  |
| 10 | தி பெண்ணுட்ஸ் மூவி | $99 மில்லியன் | $246 மில்லியன் | 87% | 67 |  |  |
| 11 | ஐஸ் ஏஜ் 5 | $105 மில்லியன் | $408 மில்லியன் | 18% | 34 |  |  |
| 12 | பெர்டினாண்ட் | 20ஆம் செஞ்சுரி பாக்ஸ் அனிமேஷன்
டேவிஸ் என்டர்டெயின்மென்ட் | $111 மில்லியன் | $296 மில்லியன் | 72% | 58 |  |
| 13 | ஸ்பைஸ் இன் டிஸ்குய்ஸ் | வால்ட் டிஸ்னி ஸ்டுடியோஸ் மோஷன் பிக்சர்ஸ்
20ஆம் செஞ்சுரி பாக்ஸ் அனிமேஷன்
செர்னின் என்டர்டெயின்மென்ட் | $100 மில்லியன் | $171 மில்லியன் | 75% | 54 |  |
# ஆக்சோடிரைகுளோரோபிசு(டிரைபீனைல்பாசுபீன்)இரேனியம்(V)

**ஆக்சோடிரைகுளோரோபிசு(டிரைபீனைல்பாசுபீன்)இரேனியம்(V)** *(Oxotrichlorobis(triphenylphosphine)rhenium(V))* என்பது ReOCl3(PPh3)2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். மஞ்சள் நிறத்துடன் காற்றில் நிலைப்புத் தன்மையுடன் காணப்படும் இந்த அணைவுச் சேர்மம், பல இரேனியம் அணைவுச் சேர்மங்கள் தயாரிப்பதற்கு ஒரு முன்னோடிச் சேர்மமாகப் பயன்படுகிறது. டயா காந்தப்பண்பைப் பெற்றுள்ள இந்த அணைவுச் சேர்மத்தில் ஓர் ஆக்சோ, மூன்று குளோரோ மற்றும் தங்களுக்குள் மாறிக்கொள்ளும் இரண்டு டிரைபீனைல் ஈந்தணைவிகள் கொண்ட எண்முக ஒருங்கிணைப்பில் இரேனியம் உள்ளது. மேலும் இரேனியத்தின் ஆக்சிசனேற்ற எண் +5 ஆகவும் எலக்ட்ரான் அமைப்பு d2 ஆகவும் காணப்படுகிறது.
# ஆக்சோடிரைகுளோரோபிசு(டிரைபீனைல்பாசுபீன்)இரேனியம்(V)

## தயாரிப்பு

ReOCl3(PPh3)2 வர்த்தக முறையில் கிடைக்கிறது. பெர் இரேனிக் அமிலத்துடன் ஐதரோ குளோரிக் அமிலமும் அசிட்டிக் அமிலமும் கலந்த கலவையிலுள்ள டிரைபீனைல்பாசுபீன் சேர்த்து வினை புரியச் செய்வதன் மூலமாக இதை தயாரிக்கலாம். இவ்வினையின்போது Re(VII) நிலை Re(V) நிலைக்கு ஒடுக்கப்படுகிறது, இதேபோல டிரைபீனைல்பாசுபீன் அதன் ஆக்சைடாக ஆக்சிசனேற்றப்படுகிறது.  
: HReO<sub>4</sub> + 3 HCl + 3 PPh<sub>3</sub> → ReOCl<sub>3</sub>(PPh<sub>3</sub>)<sub>2</sub> + Ph<sub>3</sub>PO + 2 H<sub>2</sub>O
வினைக்குத் தேவையான பெர் இரேனிக் அமிலம் இரேனியம்(VII) ஆக்சைடைப் பயன்படுத்தி தளத்திலேயே தயாரித்துக் கொள்ளப்படுகிறது.
# ஆக்சோடிரைகுளோரோபிசு(டிரைபீனைல்பாசுபீன்)இரேனியம்(V)

## பயன்கள்

பிற ஆக்சோ, நைட்ரிடோ, ஐதரிடோ அணைவுச் சேர்மங்கள் தயாரிப்பதற்கு உதவும் முன்னோடிச் சேர்மமாக ReOCl<sub>3</sub>(PPh<sub>3</sub>)<sub>2</sub> பயன்படுகிறது. LiAlH<sub>4</sub> உடன் சேர்த்து சூடுபடுத்தும்போது இது ReH<sub>7</sub>(PPh<sub>3</sub>)<sub>2</sub> ஆக மாற்றமடைகிறது.
இரண்டாம்நிலை ஆல்ககால்களை டைமெத்தில் சல்பாக்சைடைக் கொண்டு தெரிவு செய்யப்பட்ட ஆக்சிசனேற்ற வினைக்கு உட்படுத்தினால் தொடர்புடைய கீட்டால்கள் உருவாகின்றன.
# மைக்கேல் இயன் புரூசு

**மைக்கேல் இயன் புரூசு** *(Michael Ian Bruce)* என்பவர் அடிலெய்டு பல்கலைக்கழகத்தில் பணியாற்றிய இயற்பிய மற்றும் கனிம வேதியியல் பேராசிரியர் ஆவார். 1938 ஆம் ஆண்டில் பிறந்த இவர் இங்கிலாந்தில் கல்வி கற்று 1973 ஆம் ஆண்டில் அடிலெய்டு பல்கலைக்கழகத்தில் பேராசிரியராக நுழைந்தார். 1982 முதல் இறுதியாக 2009 ஆம் ஆண்டு பணியிலிருந்து ஓய்வு பெறும் வரை அப்பல்கலைக்கழகத்தில் அங்காசு இருக்கை வேதியியல் பேராசிரியராகப் பணிபுரிந்தார்.
# மைக்கேல் இயன் புரூசு

## பங்களிப்பு

உலோகத் தொகுதிகள் பிரிவில் குறிப்பாக ருத்தேனியம் தொடர்பான பிரிவில் பல பங்களிப்புகளை புரூசு வழங்கியுள்ளார்.
# மைக்கேல் இயன் புரூசு

## மரியாதை

ஆத்திரேலிய அறிவியல் அகாடமியின் உறுப்பினராக 1989 ஆம் ஆண்டு மைக்கேல் இயன் புரூசு தேர்ந்தெடுக்கப்பட்டார்.
# கமலேசுவரம் மகாதேவர் கோவில்

**கமலேசுவரம் மகாதேவன் கோயிலானது** கேரளத்தின் திருவனந்தபுரத்தில் கமலேசுவரம் எனும் பகுதியில் கமலேசுவரம் மேல்நிலைப் பள்ளி அருகே அமைந்துள்ள ஒரு சிவன் கோவிலாகும்.
# கமலேசுவரம் மகாதேவர் கோவில்

## நிலவரைபடம்

நிலவரை பட விபரம்.
# கமலேசுவரம் மகாதேவர் கோவில்

## கோவிலின் மேலாண்மை

இந்த கோயில் திருவிதாங்கூர் தேவஸ்வம் வாரியத்தின் கட்டுப்பாட்டில் வருகிறது.
# கமலேசுவரம் மகாதேவர் கோவில்

## முக்கிய நாட்கள்

மகா சிவராத்திரி, திருவாதிரை ஆகிய நாட்களில் பக்தர்கள் திரளாக வந்து வழிபாடு செய்கிறார்கள்.
# கமலேசுவரம் மகாதேவர் கோவில்

## வழிபாட்டு நேரம்

- காலை - 5.20 முதல் 10.00 வரை
- மாலை - 5.00 முதல் 8.00 வரை
# கமலேசுவரம் மகாதேவர் கோவில்

## தெய்வங்களும் துணை தெய்வங்களும்

கோயிலின் முக்கிய தெய்வம் இந்து கடவுள் சிவன். கோயிலை ஒட்டியுள்ள பல துணை தெய்வங்கள் உள்ளன, மேலும் இது மறுவடிவமைக்கப்பட்டுள்ளது என்று சமீபத்தில் சோதிட நிபுணர் தேவ பிரசன்னம் தெரிவித்துள்ளனர்.  
வளாகத்தில் உள்ள முக்கிய துணை தெய்வங்கள்  
1. விநாயகர்
1. நாகராசர்
1. மாடன் தம்புரான்
# காந்தாரி அம்மன் கோவில், திருவனந்தபுரம்

**காந்தாரி அம்மன் கோவில்** (Gandhari Amman Kovil) என்பது இந்தியாவின் கேரள மாநிலம் திருவனந்தபுரத்தில் உள்ள மேல தம்பானூரில் அமைந்துள்ள ஓர் இந்து கோவிலாகும். இந்த கோயிலில் முக்கிய தெய்வம் காந்தாரி அம்மன் ஆகும்.
# காந்தாரி அம்மன் கோவில், திருவனந்தபுரம்

## பிற தெய்வங்கள்

இந்த கோவில் வளாகத்தில் விநாயகர், நாகராசர் மற்றும் மந்திரமூர்த்தி போன்ற சிறிய கோவில்கள் உள்ளன.
# காந்தாரி அம்மன் கோவில், திருவனந்தபுரம்

## திருவிழா

இந்த கோவிலில் சித்ரா பூர்ணிமா முக்கிய திருவிழா. இந்த திருவிழா மே மாதத்தில் கொண்டாடப்படுகிறது.
# காந்தாரி அம்மன் கோவில், திருவனந்தபுரம்

## அமைவிடம்

தம்பானூர் திருவனந்தபுரம் மத்திய ரயில் நிலையத்திலிருந்து 1.5 கி.மீ தொலைவிலும்,
திருவனந்தபுரம் சிலை சந்திக்கும் புலிமூடு சந்திப்பிற்கும் இடையில் அமைந்துள்ளது.
# கொரோனாவைரசுத் தொற்று 2019 தடுப்பூசி ஆய்வு

**கோவிட்-19 தடுப்பூசி** 2019–20 கொரோனாவைரசுத் தொற்று இதுவரை கண்டுபிடிக்ப்படவில்லை ஆனால் தடுப்பூசி உருவாக்க பல முயற்சிகள் வேகமாக நடந்து வருகின்றன.
# கொரோனாவைரசுத் தொற்று 2019 தடுப்பூசி ஆய்வு

## முந்தைய கொரோனா வைரசுத் தடுப்பூசி முயற்சிகள்

இதுவரை பல தடுப்பூசிகள் பறவைகளில் இருந்தும் விலங்குகளினால் ஏற்படும் கோராேனா வைரசுத் தடுப்பூசிள் இருக்கின்றன.  
மனிதர்களைப் பாதிக்கும் கொரோனவிரிடே (*Coronaviridae)* வைரசுகளுக்கான தடுப்பூசிகளை உருவாக்குவதற்கான முந்தைய முயற்சிகள் **தீவிர கடிய மூச்சியக்க கூட்டறிகுறி (*Severe acute respiratory syndrome* என்பதன் ஆங்கிலச் சுருக்கம் சார்சு)** மற்றும் அரபுநாடுகளில் அறியப்பட்ட சுவாச நோய்க்குறி (MERS) மற்றும் சார்சு க்கு எதிரான தடுப்பூசிகள் மனிதரல்லாத விலங்கு மாதிரிகளில் பரிசோதிக்கப்பட்டுள்ளன. 2020 ஆம் ஆண்டு நிலவரப்படி, சார்சுக்கு முழுமையாக குணமடைய செய்யும் அல்லது பாதுகாப்பு தடுப்பூசியும் இல்லை. அனால் மனிதர்களுக்கு பாதுகாப்பானவை மற்றும் பயனுள்ளவை என நிரூபிக்கப்பட்டுள்ளது.